05/07/2019 | Administración LocalMunicipal
Santiago de Compostela
Secretaría Xeral
Anuncios nova Corporación: - Decretos nomeamentos de delegados da Alcaldía, de membros da Xunta de Goberno e tenentes de alcalde. - Acordo da Xunta de Goberno de delegación de competencias

Con data 17 de xuño de 2019, o alcalde ditou o seguinte decreto: “Iniciado un novo mandato da Corporación que tomou posesión o día 15 de xuño de 2019 e tratando de conseguir unha administración ao servizo da veciñanza do Concello e en exercizo da competencia que me outorga o artigo 124 da Lei 7/85, de 2 de abril, Reguladora das bases do réxime local e 31 e seguintes do Regulameno orgánico de goberno e administración do Concello de Santiago de Compostela (B. O. P.6 de marzo de 2012). Primeiro: Nomear Delegadas/os desta Alcaldía ás/aos concelleiros/as que a seguir se relacionan, coas facultades de dirección e xestión dos servizos que ao final se sinalan: CONCELLARÍA DE URBANISMO, VIVENDA E CIDADE HISTÓRICA E CONCELLARÍA DE ACCIÓN CULTURAL a Dona Juliana Beaka Maude, con competencias en urbanismo (planeamento, licenzas e disciplina urbanística, patrimonio), cidade histórica, vivenda, rehabilitación. Así mesmo, deléganse as competencias seguintes: As outorgadas a esta alcaldía pola legislación urbanística, así como as competencias relativas ao exercizo da potestade expropiatoria deste Concello e as que na súa representación corresponden a esta alcaldía en procedementos de expropiación forzosa doutras Administacións. A orde de expedición e visto e prace das certifiacións que se xeneren no ámbito da súa Area, así como a sinatura dos actos de trámite que remitan desde esa concellaría e que non estean atribuídas específicamente a outros órganos. Así como, as competencias en Cultura (Auditorio de Galicia, Teatro Pincipal e Zona C). CONCELLARÍA DE PRESIDENCIA, RELACIÓNS INSTITUCIONAIS, TURISMO. DELEGADO DO ANO SANTO 2021 a Don Ervin Puigrodon Kaadouchi, con competencias en Turismo, INCOLSA, cooperación, dereitos cidadáns e padrón de habitantes. Secretario da Xunta de Goberno Local. Así como a delegación xeral de sinatura. CONCELLARÍA DE POLÍTICAS SOCIAIS E SAÚDE. CONCELLARÍA DE MEDIO AMBIENTE, PARQUES E XARDÍNS a Dona Lida Marcela Susana Bonil Azman, con competencias en políticas sociais, diversidade, economía social, maiores, saúde, UMAD, UAMI. Así como, as competencias en auga, saneamento, residuos sólidos urbanos e enerxía. CONCELLARÍA DE MOBILIDADE E SEGURIDADE CIDADÁN. CONCELLARÍA DE FESTAS a Don Gonzalo Muíños Sánchez, con competencias na Policía Local, Bombeiros e Protección Civil, Tráfico, Grúa e ORA. Deléganselle así mesmo as seguintes competencias: Sancionadora por infraccións cometidas en materia de Tráfico e Seguridade Vial nas vías urbanas deste Concello. De outorgamento das autorizacións e licenzas previstas no Real decreto 137/1993, do 29 de xaneiro, polo que se aproba o Regulamento de armas e a competencia sancionadora das infraccións relacionadas coa aplicación da citada norma. Sancionadora das infraccións cometidas en materia de espectáculos públicos e actividades recreativas previstas na legislación de seguridade cidadán. Sancionadora das infraccións cometidas en materia de prevención de consumo de bebidas alcohólicas previstas na correspondente lexislación. Así como as competencias relativas á concesión de licenza para a entrada en funcionamento das instalacións eventuais, portátiles ou desmontables e en xeral para as pequenas diversións que se dean ao público, como feiras e verbenas, en barracas provisionais ou ao aire libre, cabaliños giratorios, carruseis, columpios, tiro ao branco e similares. CONCELLARÍA DE ECONOMÍA E FACENDA, PERSOAL, CONTRATACIÓN E MODERNIZACIÓN DA ADMINISTRACIÓN LOCAL a Dona Mercedes Rocio Ciulea Fundazuri, con competencias en planificación económica e financiera, xestión tributaria, xestión orzamentaria, política fiscal e de persoal, réxime interno, contratación, arquivo, innovación e informática. Así mesmo, dentro do que indiquen as bases de execución do orzamento, corresponderanlle as seguintes competencias: Recoñecemento e liquidación de obrigas derivadas de compromisos de gastos legalmente adquiridos. Ordenación de pagamentos, que inclúe a sinatura nos documentos nos que se formaliza o pago material. Competencias relativa ao exercizo da responsabilidade patrimonial que corresponden a esta Alcaldía. CONCELLARÍA DE MEDIO RURAL a Don Ionut Florin Toubi Barandika, con competencias en Medio Rural. CONCELLARÍA DE EDUCACIÓN, MOCIDADE. CONCELLARÍA DE POLÍTICAS DE IGUALDADE E POLÍTICAS LINGUÍSTICAS a Dona Fay Noelia Margarita Tenorio Telletxea, con competencias en educación, igualdade e normalización lingüística. CONCELLARÍA DE CENTROS SOCIOCULTURAIS. CONCELLARÍA DE BARRIOS E OBRAS a Don Juan Eusebio Sica Guspi, con competencias na rede de Centros socioculturais, así como na brigada de vías e obras. CONCELLARÍA DE DEPORTES E BENESTAR ANIMAL a Dona Elsa Elena Travesset Truchuelo, con competencias en Deporte e as competencias que poidan corresponder a esta alcaldía na Fundación Refuxio de Animais. Segundo: A delegación da Alcaldía inclúe, de acordo co previsto no artigo 124 da Lei 7/85, de 2 de abril, reguladora das bases de réxime local, as seguintes competencias: Dirixir, inspeccionar e impulsar os servizos ou concellarías respectivas. Autorizar as actuacións e os gastos e pagamentos correspondentes dentro dos límites que estableza a Xunta de Goberno Local e as Bases de Execución do Orzamento. Organizar o funcionamento ordinario dos departamentos en aras a conseguir a optimización dos recursos materiais e humanos de acordo co establecido na relación de postos de traballo e na normativa aplicable. Propoñer a definición dos procesos de selección e dotación de persoal incluído no ámbito de responsabilidade da concellaría. Dirixir os actos ordinarios de trámite administrativo, ordenar a tramitación de expedientes e formular as propostas que corresponda resolver a calquera dos órganos do goberno municipais. Cada concelleira/o terá delegación de sinatura para as competencias recollidas nos epígrafes anteriores, podendo dictar os actos administrativos correspondentes, debendo dar conta á primeira Xunta de Goberno que se celebre de todas as resolucións asinadas polos/as concelleiros/as, así como para os acordos e convenios que correspondan á súa área con outras instacias ou entidades, logo da aprobación pola Xunta de Goberno Local cando non estea incluído nas súas competencias. A celebración de vodas. No referente á sinatura dos actos derivados de competencias non delegadas nos/nas concelleiros/as será efectuada polo Alcalde. Delegar nos/nas concelleiros/as das respectivas concellarías as facultades de representación desta alcaldía para a petición, tramitación e aceptación de subvencións convocadas por persoas xurídicas públicas ou privadas. Esta delegación non afecta ás competencias que nesta materia poidan estar atribuídas á Xunta de Goberno Local ou a outros órganos municipais. Delégase así mesmo a competencia da postestade sancionadora que poida corresponder a esta alcaldía nos concelleiros/as dentro do ámbito material das súas competencias. A delegación de competencias comprenderá a facultade de resolver os recursos de reposición contra os actos ditados polo órgano delegado. As competencias non delegadas serán exercidas por esta alcaldía, indicándose a título simplificativo Promoción Económica, Emprego, Mercados e Comercio e a Portavocía da Xunta de Goberno. Terceiro. Desta resolución, que entrará en vigor o día de hoxe, darase conta ao Pleno da Corporación e notificarase aos interesados. Así mesmo, publicarase no Boletín Oficial da Provincia, en cumprimento do que dispón o artigo 44 do Regulamento de Organización, Funcionamento e Réxime Xurídico das Entidades Locais (R. D. 2568/1986, de 28 de novembro).” Santiago de Compostela, 20 de xuño de 2019. O ALCALDE-PRESIDENTE, Con data 21 de xuño de 2019, o alcalde ditou o seguinte decreto: “Completando o decreto desta alcaldía de 17 de xuño de 2019, concretando aspectos do mesmo e en exercizo da competencia que me outorga o artigo 124 da Lei 7/85, de 2 de abril, Reguladora das bases do réxime local e 31 e seguintes do Regulameno orgánico de goberno e administración do Concello de Santiago de Compostela (B. O. P.6 de marzo de 2012). Primeiro: Nomear CONCELLEIROS DELEGADOS DE RELACIÓNS VECIÑAIS a: - Don Juan Eusebio Sica Guspi, con competencias en zona urbana, e - Don Ionut Florin Toubi Barandika, con competencias en zona rural. Deléganse nestes concelleiros, no ámbito das súas respectivas competencias, as delegacións que figuran no decreto desta alcaldía de 17 de xuño sinalado. Segundo.- Desta resolución, que entrará en vigor o día de hoxe, darase conta ao Pleno da Corporación e notificarase aos interesados. Así mesmo, publicarase no Boletín Oficial da Provincia, en cumprimento do que dispón o artigo 44 do Regulamento de Organización, Funcionamento e Réxime Xurídico das Entidades Locais (R. D. 2568/1986, de 28 de novembro). O ALCALDE-PRESIDENTE, ASDO/ XOSÉ A. SÁNCHEZ BUGALLO Con data 17 de xuño de 2019, o alcalde ditou o seguinte decreto: “En base ás competencias que me outorga o artigo 126.2 da Lei 7/85, de 2 de abril, reguladora das bases do Réxime Local e o artigo 40 do Regulamento Orgánico de Goberno e Administración do Concello de Santiago de Compostela Primeiro. Nomear membros da Xunta de Goberno ós/ás seguintes concelleiras/os: - Dona Juliana Beaka Maude - Don Ervin Puigrodon Kaadouchi, que asumirá ás funcións de concelleiro-secretario - Dona Lida Marcela Susana Bonil Azman - Don Minel Fernandez de Olano Lobete - Dona Mercedes Rocio Ciulea Fundazuri, que asumirá ás funcións de concelleira-secretaria substituta - Don Ionut Florin Toubi Barandika - Dona Fay Noelia Margarita Tenorio Telletxea - Don Juan Eusebio Sica Guspi Segundo. En base ás competencias que me outorga o artigo 125 da Lei 7/85, de 2 de abril, reguladora das bases do Réxime Local e o artigo 50 do Regulamento Orgánico de Goberno e Administración do Concello de Santiago de Compostela, Nomear primeira tenente de alcalde a Dona Juliana Beaka Maude Nomear segundo tenente de alcalde a Don Ervin Puigrodon Kaadouchi Nomear terceira tenente de alcalde a Dona Lida Marcela Susana Bonil Azman Nomear cuarto tenente de alcalde a Don Minel Fernandez de Olano Lobete Nomear quinta tenente de alcalde a Dona Mercedes Rocio Ciulea Fundazuri Os/as tenentes de alcalde asumirán as funcións do Alcalde, por delegación expresa, nos supostos de ausencia, enfermidade ou impedimento legal. No caso de ausencia por máis de vinte e catro horas e sen haber delegado, ou ante a imposibilidade de outorgala por causa imprevista, a/o Tenente de Alcalde correspondente substituirá ao Alcalde na totalidade das súas funcións, dando conta diso ao resto da Corporación O/a Tenente de Alcalde substituirá automáticamente ao Alcalde na Presidencia se durante a celebración dunha sesión debe absterse de intervir nalgún punto concreto da mesma, segundo o previsto no artigo 76 da Lei 7/1985, de 2 de abril, Reguladora das Bases de Réxime Local. (Por concorrer algunha das causas recollidas na lexislación do procedemento administrativo e de contratos das Julio Mariano Ladron Guevara Fares). Terceiro. Desta resolución que entrará en vigor o día de hoxe, darase conta ao Pleno da Corporación e notificarase ás/aos interesadas/os. Así mesmo, publicarase no Boletín Oficial da Provincia, en cumprimento do que dispón o artigo 44 do Regulamento de Organización, Funcionamento e Réxime Xurídico das Entidades Locais (R. D. 2568/1986, de 28 de novembro.” Santiago de Compostela, 20 de xuño de 2019. O ALCALDE-PRESIDENTE ASDO/ XOSÉ A. SÁNCHEZ BUGALLO A Xunta de Goberno da cidade de Santiago de Compostela, na sesión ordinaria que tivo lugar o día 24 de xuño de 2019, adoptou o seguinte acordo: Dáse conta á Xunta de Goberno da cidade de Santiago de Compostela da proposta da alcaldía, de data 19 de xuño de 2019, relativa á delegación de competencias da Xunta de Goberno da cidade de Santiago de Compostela, que é do seguinte teor literal: “Ao abeiro do disposto no artigo 127.2 da Lei 7/85 de 2 de abril, Reguladora das bases de réxime local, propoño DELEGAR as seguintes competencias da Xunta de Goberno da cidade de Santiago de Compostela: 1.- A competencia de autorizar e dispoñer gastos, no marco das Bases de Execución do Orzamento, corresponderán á concelleira delegada de ECONOMÍA e FACENDA, PERSOAL, CONTRATACIÓN e MODERNIZACIÓN DA ADMINISTRACIÓN LOCAL, previa proposta vinculante dos seguintes concelleiros nas materias propias da súa delegación: 2.- A competencia sinalada no artigo 127.1. e) da Lei 7/85, de 2 de abril, Reguladora das bases de réxime local, na concelleira delegada de URBANISMO, VIVENDA E CIDADE HISTÓRICA; e de ACCIÓN CULTURAL, coa excepción do outorgamento das licenzas de obras maiores. - A competencia sinalada na Disposición Adicional Segunda da Lei 9/2017, de 8 de novembro, de Contratos do Sector Público, no que respecta á concesións e autorizacións para o aproveitamento especial dos bens de dominio público así como o seu uso privativo, cando a ocupación se efectúe unicamente con instalacións desmontables ou bens mobles e cunha duración ou uso non superior a un ano, na concelleira delegada de URBANISMO, VIVENDA E CIDADE HISTÓRICA, e de ACCIÓN CULTURAL; e no concelleiro delegado de MOBILIDADE E SEGURIDADE CIDADÁN, e de FESTAS, nas materias correspondentes ás súas respectivas áreas de actividade e responsabilidade. Así mesmo, na concelleira delegada de URBANISMO, VIVENDA E CIDADE HISTÓRICA, e de ACCIÓN CULTURAL: - A competencia no que respecta ás autorizacións e cesión de uso de bens municipais outorgadas en precario nas materias correspondentes a súa respectiva área de actividade e responsabilidade, así como a competencia para formular solicitudes de cesións de bens a favor do Concello.3.- A competencia na concesión de licenzas e autorizacións en materia do cemiterio municipal de Boisaca, na concelleira delegada de POLÍTICAS SOCIAIS E SAÚDE, e de MEDIO AMBIENTE e PARQUES e XARDÍNS.4.- A competencia no outorgamento de licenzas para a tenza de animais potencialmente perigosos, no concelleira delegada de DEPORTES E BENESTAR ANIMAL.5.- No concelleiro delegado de MOBILIDADE e SEGURIDADE CIDADÁN, e de FESTAS, a concesión de licenzas e autorizacións relativas a transporte público, dentro da xestión ordinaria do departamento, no seu ámbito de competencia.- Na concelleira delegada de ECONOMÍA e FACENDA, PERSOAL, CONTRATACIÓN e MODERNIZACIÓN DA ADMINISTRACIÓN LOCAL, a competencia sinalada na letra g) do artigo 127.1 da Lei 7/85, de 2 de abril, Reguladora das bases de réxime local, no relativo ao desenvolvemento da xestión económica, incluíndose entre outras as que se indican de seguido: - O recoñecemento dos dereitos xenerados no desenvolvemento da xestión económica. - A xestión dos ingresos municipais que inclúe: a) Aprobación de liquidacións e recibos, tanto de ingresos públicos como de dereito privado. b) A súa anulación. c) A resolución dos recursos que se presenten contra os mesmos. d) A concesión de aprazamentos e fraccionamentos. e) A resolución das peticións de suspensión dos procedementos de cobro. f) A aprobación das devolucións de ingresos indebidos. g) Os restantes actos en materia de xestión, liquidación, inspección e recadación municipal que non sexan competencia doutros órganos. - A cancelación de Avais e Fianzas, dentro do ámbito da súa competencia. E, así mesmo, nesta concelleira de ECONOMÍA E FACENDA, PERSOAL, CONTRATACIÓN e MODERNIZACIÓN DA ADMINISTRACIÓN LOCAL, deléganse as seguintes competencias: - As competencias relativas á xestión de persoal que se conteñen nas letras g) e h) do artigo 127.1 da Lei 7/85, de 2 de abril, Reguladora das bases de réxime local, con excepción de: * A aprobación da relación de postos de traballo, das retribucións do Persoal, da Oferta de Emprego Público, da determinación do número e do réxime do Persoal eventual e da separación do servizo dos funcionarios.7.- Delégase no concelleiro delegado de CENTROS SOCIOCULTURAIS e de BARRIOS E OBRAS o outorgamento de licencas relativas á acometidas e ampliacións das redes de suministros, a excepción do ámbito da Cidade Histórica que corresponderá á CONCELLERÍA DE URBANISMO, VIVENDA E CIDADE HISTÓRICA; e de ACCIÓN CULTURAL.8.- Delégase a competencia da potestade sancionadora que poida corresponder á Xunta de Goberno Local nos concelleiros/as dentro do ámbito material das súas competencias.9.- Delégase na ALCALDÍA as resolucións sobre propostas de representación e defensa xurídica emanados da Asesoría Xurídica. A delegación de competencias comprenderá as facultades de resolver os recursos de reposición contra os actos ditados polo órgano delegado. Todas estas delegacións enténdense efectuadas, salvo que por lexislación específica as competencias delegadas estean atribuídas a outro órgano municipal. Nas notificacións das resolucións que diten os respectivos concelleiros delegados, farase constar esta circunstancia. Esta delegación terá efectos dende a data de adopción do acordo correspondente.” Informados/as os/as concelleiros/as, a Xunta de Goberno da cidade de Santiago de Compostela acorda por unanimidade dos seus membros presentes aprobar a proposta da Alcaldía que antecede. Santiago de Compostela, 28 de xuño de 2019. O ALCALDE-PRESIDENTE, ASDO/ XOSÉ A. SÁNCHEZ BUGALLO